cyanic-selkie/wikianc huggingface dataset:
Aqueduc vu Segovia
D'Bréck vum Aqueduc ass maximal 28 Meter héich a besteet aus 119 Béi, déi mat 163 Tëschebéi (44 Dubelbéi am Zentrum a 75 Eenzelbéi op de Säiten) stabiliséiert ginn. D'Stäiler sinn aus antickem Bëtong (opus caementitium) a Steng aus Granit.
Dubbel
D'Mënz koum um Enn vum 17. Joerhonnert am Herzogtum Lëtzebuerg grouss op, wéi de liard op zwéin deniers tournois (Dinni) ofgewäert gouf an d'Bezeechnung double krut. Dee Moment gouf den Dubbel souwuel an de Spueneschen Nidderlanden (zu deenen d'Herzogtum Lëtzebuerg du gehéiert huet) wéi och am Prénzbistum Léck geschloen.
Geschicht
De franséische liard huet awer eng Virgeschicht, ier en de Wee an d'Spuenesch Nidderlande fonnt huet.
De Landstreech Dauphiné koum am 14. Joerhonnert bei Frankräich derbäi. En huet awer nach fir ee Joerhonnert eng gewëssen Onofhängegkeet behalen, wuerzou och d'Recht fir Mënz ze schloe gehéiert huet. Am 15. Joerhonnert koum do de liard als Sëlwermënz mat engem Wäert vun 3 Dinni op. Aner Regiounen hunn nogezunn, an och Vasalle vu Frankräich. 1649 gouf d'Mënz eng éischt Kéier a Koffer geschloen, awer ëmmer nach mam Wäert vun 3 Dinni. 1654 krut se den offizielle Status als Deel vum franséische Mënzsystem. 1658 ass de Wäert op 2 Dinni erofgesat ginn (dat huet herno nach no uewen an no ënne geännert, mä dat ass relativ egal fir Lëtzebuerg, wou den ursprénglechen Dinni souwisou géint 1300 verschwonnen ass an dee vun Tour ni opkoum).
Uganks vum 17. Joerhonnert hunn och Deeler vun de Spueneschen Nidderlanden an de Prënzbistum Léck ugefaangen déi Mënz ze schloen, als eng vun deene klengsten Ënnerdeelunge vum Krounendaler, deen do am Ëmlaf war, well déi Gebidder en Deel vum Hellege Réimesche Räich waren. Klamer op: D'Republik vun de Siwe Vereenegte Provënzen (quasi dat haitegt Land Holland) hat dunn den Duijt (lb. Däit(chen) oder Ditchen) deen 1/8 un engem Stuiver war, grad wéi den Dubbel zum Steiwer. Am Herzogtum Lëtzebuerg ass den Dubbel lues a lues populär ginn, richteg acceptéiert an adoptéiert war e vun Enn vum 17. Joerhonnert un.
Eng Randnotiz, déi een awer ernimme kann, ass d'Beduckse mat mannerwäertegen Alliagen (Billon) op Staatsniveau. Wéi d'Franzouse 1684 bis 1697 am Herzogtum Lëtzebuerg waren, do hu se mannerwäerteg Mënz matbruecht déi extra fir d'Grenzregioune geschloe goufen, fir op där anerer Säit d'Mënz mat guddem Metallgehalt aus dem Gebitt erauszehuelen. 1712 fängt dann de Max Emanuel vu Bayern un zu Namouer eng ganz Hellewull vun Dubbelen aus mannerwäertegem Alliage schloen, déi och d'Herzogtum Lëtzebuerg iwwerschwemmt hunn, wou se guer net frou driwwer waren. Déi vun Namouer si mauvais liard oder petit liard genannt ginn a sollten ofgewäert ginn, an de bon liard mat engem Wäert u 4 Steiwer sollt agefouert ginn. . An der Praxis gouf et dann eben e puer Joer laang Namouerer Dubbele vun 10 Steiwer nieft deenen normale vun 8 Steiwer, déi ee wéinst der ënnerschiddlecher Prägung awer gutt ausenanerhale konnt. An dee bon liard war näischt aneschters wéi en 2 Dubbel Stéck, mat duebel sou groussem Gewiicht wéi deen normalen Dubbel.
D'Franzousen hunn hire Liard eng lescht Kéier 1792 geschloen, a wéi d'fransésisch reolutionär Truppe 1794 am Herzogtum Lëtzebuerg amarschéiert sinn do hu se an der Folleg de Krounendaler mam franséische Frang an den Dubbel mam Zantim ersat. Effektiv war den Dubbel 1,02880658 Zantim wäert an d'Vollek huet tëscht deenen zwee keen Ënnerscheed gemaach. Dat konnte se och net gutt, well d'Franzouse sinn net mam Schloe vu klenge Mënzen nokomm, sou datt bei hinnen de Liard souguer nach bis 1856 am Gebrauch war, ier e mat engem en Dekret mat Effet op den 1. Juli 1856 definitiv demonitiséiert gouf. Zu deem Zäitpunkt war Lëtzebuerg awer scho laang e Groussherzogtum ginn a gouf vum hollännesche Kinnek a Personalunioun regéiert.
Mazerulles
Mazerulles ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Holving
Holving ass eng franséisch Gemeng am Museldepartement an der Regioun Grand Est.
Traité vu Lissabon
Den Traité (oder Vertrag) vu Lissabon (am Ufank och EU-Reform-Traité genannt) ass en internationalen Traité tëscht den deemools 27 Memberstaate vun der Europäescher Unioun, deen den 13. Dezember 2007 ënner portugisescher EU-Conseilspresidence zu Lissabon ënnerschriwwe gouf.
Den Traité iwwerhëlt wesentlech Inhalter vum Traité iwwer eng europäesch Verfassung vun 2004, deen net a Kraaft getruede war. Am Géigesaz zum Verfassungsprojet ersetzt en awer net déi Traitéen, déi et bis ewell ginn huet, mä ännert a completéiert se, notamment den EG- an EU-Traité).
Mam Lissabon-Traité kritt d'EU eng eenheetlech Struktur a gëtt eng eegestänneg Personne juridique. Aner wichteg Neierunge vum Vertrag vu Lissabon sinn d'Ausbreedung vum Prinzip vun der qualifizéierter Majoritéit fir déi meescht Politikberäicher bei Decisiounen am Ministesch-Conseil, d'Aféierung vum Amt vun engem Héije Vertrieder fir déi Gemeinsam Aussen- a Sécherheetspolitik, méi Rechter fir d'Europäescht Parlament, d'Méiglechkeet, datt 1 Millioun Bierger eng Gesetzesinitativ kënnen ufuerderen, d'méi staarkt Agebonne-Sinn vun den nationale Parlamenter an den europäesche Gesetzgebungsprozess, d'Méiglechkeet fir national Parlamenter, eng Plainte virum Europäesche Geriichtshaff anzereechen, d'rechtlech Verbindlechkeet vun der EU-Grondrechter-Charta an d'Méiglechkeet fir e Memberstaat, nees auszetrieden.
Den Traité ass den 1. Dezember 2009 a Kraaft getrueden.
Will Ferrell
De Will Ferrell, gebuer als John William Ferrell de 16. Juli 1967 zu Irvine a Kalifornien, ass en US-amerikanesche Schauspiller und Filmproduzent.
Qadisiyah-Stauséi
De Qadisiyah-Stauséi (Arabesch: بحيرة القادسية) ass de Stauséi vum Haditha-Barrage, nërdlech vun Haditha, am Irak.
E gëtt vum Euphrat gefiddert an huet eng 100 Kilometer Uwänner. D'Waasser gëtt geholl, fir d'Felder ronderëm ze bewässeren.
Den 3. Dezember 2006 ass e Sea Knight-Helikopter vum 3rd Marine Aircraft Wing vum United States Marine Corps deen do e Kommandoposten hat dragefall, véier vun de 16 Passagéier sinn dobäi erdronk.
Operatioun Ivy
D'Operatioun Ivy war d'Bezeechnung fir zwéin US-amerikanesch Kärwaffentester.
Ivy Mike an Ivy King goufen allebéid um Eniwetok-Atoll (Pacific Proving Grounds) am Pazifik gezünt. Ivy Mike war och déi éischt erfollegräich Waasserstoffbomm. Ivy King war déi stäerkst amerikanesch Fissiounsbomm.
Ursula Andress
D'Ursula Andress, gebuer den 19. Mäerz 1936 zu Ostermundigen, ass eng Schwäizer Schauspillerin.
Paul Kuhn
De Paul Kuhn, gebuer den 12. Mäerz 1928 zu Wiesbaden a gestuerwen den 23. September 2013 zu Bad Wildungen, war en däitsch-schwäizeresche Pianist, Bandleader, Schauspiller a Sänger.
Bekannt gouf e mat Schlager wéi Der Mann am Klavier (1954) an Es gibt kein Bier auf Hawaii (1963). 1968 huet en d'Leedung vun der Big Band vum Sender Freies Berlin iwwerholl, mat där hien a ville Fernseessendungen opgetratt ass. Seng wierklech Passioun war awer den Jazz.
Hilsprich
Hilsprich ass eng franséisch Gemeng am Museldepartement an der Regioun Grand Est.
.zr
.zr war den Nationalen Top-Level-Domän vu Zaire bis dat Land sech an Demokratesch Republik Kongo ëmbenannt huet an déi National Top-Level-Domän .cd kritt huet..
Jean-Raoul Paul
De Jean-Raoul Paul och ze fannen ënner Raoul-Jean Paul, gebuer 1869 zu Vayres an der Gironde, a gestuerwen 1960 war e franséischen Ingenieur, Eisebunner, Pionéier vun der Elektifizéierung vun der Eisebunn souwéi vu villen aneren Aktivitéiten déi mat der Eisebunn zesummenhänken.
Hien ass besonnesch bekannt als Chef d'Exploitation an als Generaldirekter vun der Compagnie des chemins de fer du Midi.
Peter Lawford
De Peter Lawford, gebuer als Peter Sydney Ernest Aylen de 7. September 1923 zu London a gestuerwen de 24. Dezember 1984 zu Los Angeles, war en englesche Schauspiller.
Jean-Raoul Paul
Eng vu senge wichtegen Aarbechte war d'Perfektionnement vum Block automatique Midi. Dee Signalblock war zanter 1902 um Reseau vum Midi am Gebrauch. Et war eng Adaptatioun vum Hallsystem dee schonn um Metro vu Paräis an op der Streck Bordeaux-Langon benotzt gouf. De Jean Paul an den Théophile Ducousso, Ingenieur bei Postel-Vinay der spéiderer Thomson-Houston, hunn dee Block mat engem verbesserte Semaphorsystem ekipéiert an dee gouf du vun 1907 un ënner dem Numm Block PD (PaulDuclousso) op all de grousse Strecke vum Midi agesat.
Peter Lawford
Hie war an iwwer 120 Kinos- an Televisiounsfilmer ze gesinn an huet a Filmer vu bekannte Regisseure wéi William Wyler, William A. Wellman, Julien Duvivier, Ernst Lubitsch, Stanley Donen an Otto Preminger matgespillt.
Jean-Raoul Paul
De Jean-Raoul Paul, gëtt als de Papp vum elektreschen Zuch a Frankräich ugesinn. D'Elektrifizéierung vun 1911 vun der Streck Perpignan-Villefranche-Vernet les Bains mat eephasegem Wiesselstroum mat 16 2/3 Hz, gouf nom Éischte Weltkrich op de Strecke Bordeaux-Dax, Toulouse-Bayonne, Béziers-Neussargues a Montauban-Sète wiederentwéckelt. Déi Strecke goufe awer mat 1500 V Gläichstroum ekipéiert. Fir déi Strecken elektresch ze bedreiwen huet hie Staudämm am Ufank besonnesch an de Pyrenäe gebaut, grad sou wéi d'Héichspannungleitunge fir dem Midi säin Netz ze beliwweren. Déi Initiativen hu mat sech bruecht datt aner franséisch Eisebunnsgesellschaften nogezunn hunn, an datt haut d'SNCF hire Stroum aus elektreschen Zentrale vu 56 Staudämm kritt déi hir gréisstendeels selwer gehéieren.
Talence
Talence ass eng Stad am Südweste vun Frankräich an der Regioun Nei-Aquitaine. Et ass mat iwwer 40.000 Awunner, no Bordeaux, Mérignac a Pessac, déi véiertgréisst Stad vun der Gironde.
Talence ass och de Chef-lieu vum Canton de Talence.
Geographie
Talence läit am Süde vun der Agglomeratioun Bordeaux an ass ëmgi vun de Stied vun der Communauté urbaine de Bordeaux, Pessac, Bègles, Gradignan a Villenave-d'Ornon.
Geschicht
Den Territoire vun Talence war laang mat Bësch bedeckt, an deem vereenzelt Wëllschwäin gelieft hunn. Dëse Bësch soll och um Urspronk vum Numm "Talence" sinn: d'Wuert "Tala" huet d'Holzschloe bezeechent. Am 13. Joerhonnert hu sech dunn noeneen d'Nimm "Talanssa", "Talencia" an "Talance" entwéckelt.
Trotzdeem bleift Talence éischter eng ländlech Géigend. Et ass eréischt um Enn vum 19. an am Laf vum 20. Joerhonnert, datt Talence sech als Stad affiméiert huet a verschidden industriel Aktivitéite sech entwéckelt hunn. An den 1970er an 1980er Joren ass d'Industrie aus Talence verschwonnen an et sinn haaptsächlech Wunnquartieren iwwereg bliwwen.
Wopen
Um Wope vun Talence steet: "D'or, aux talles de sinople posées sur une terrasse du même, au sanglier de sable défendu et allumé de gueules brochant sur les tiges".
Um Wopen (gréng, schwarz, gold), gesäit een e Bam mat zwéi groussen Äscht ("talles"), déi op den Numm "Talence" hiweisen, an e Wëllschwäin, well fréier déi räich Leit vu Bordeaux op Talence joe komm sinn.
Ekonomie
De gréissten Deel vun de Betriber zu Talence kënnt aus dem Tertiäre Secteur. Landwirtschaft gëtt et quasi keng an d'Industrie ass nëmme schwaach vertrueden. De Chômage huet 1999 14 % erreecht (12,9 % fir ganz Frankräich).
Demographesch Evolutioun
Quell: INSEE
Clemens Klopfenstein
De Clemens Klopfenstein gebuer den 19. Oktober 1944 an der Schwäiz ass e Schwäizer Filmregisseur, Dréibuchauteur a Filmproduzent.
Emily Dickinson
D'Emily Elizabeth Dickinson, gebuer den 10. Dezember 1830 zu Amherst, am Massachusetts, an och do de 15. Mee 1886 gestuerwen, war eng US-amerikanesch Dichterin. Si gëllt haut als eng vun de bedeitendsten Dichterinnen aus hirem Land. Hir Gedichter, déi eréischt 1890 no hirem Doud publizéiert goufen, schénge stilistesch dacks an d'20. Joerhonnert virzegräifen.
Hir éischt Gedichter si vun 1850, déi se vun ongeféier 1858 un an engem Heft gesammelt huet. Vun 1860 bis 1870 huet si am meeschte geschriwwen, huet do awer schonn ënner Elengsinn a Krankheet gelidden. Déi éischt posthum Editioune vun hire Gedichter goufen dacks am Text vum Editeur verännert, eréischt 1955 koum déi éischt kritesch Gesamteditioun vun hirem Wierk an dräi Bänn ënnert dem Titel The Poems of Emily Dickinson, Ed. Th. H. Johnson (Cambridge, Mass.) eraus.
Theemen, déi dacks bei hir erëmkoumen, sinn d'Natur, Léift, Doud an Erwaardung vum Doud, Onstierflechkeet, Verzicht, an d'Transzendenz vun der Zäit.
Lëscht vun den Zentaurasteroiden
Déi nofollgend Tabell ass eng Auswiel vun Asteroide fir déi et Artikelen op der Wikipedia gëtt oder soll ginn. D'Zifferen an der éischter Kolonn ginn d'Reiefolleg vun hirer Entdeckung un, a sinn eng Identifikatiounsnummer an e Bestanddeel vum Numm.
Écourt-Saint-Quentin
Écourt-Saint-Quentin ass eng franséisch Gemeng am Departement Pas-de-Calais an der Regioun Hauts-de-France.
Domingos Nascimento Monteiro
Den Domingos "Monti" Nascimento Monteiro, gebuer den 30. November 1976 um Cap Vert, ass e lëtzebuergesche fréiere Boxer. Hien huet 2001 als Profi debutéiert, an am Joer 2014 huet de Monteiro mam Boxen opgehalen. ,
Hien huet a senger Carrière 20 Matcher vu 40 gewonnen.
De Monteiro wunnt zu Diddeleng.
Feltgeniomyces luxemburgensis
D'Feltgeniomyces luxemburgensis ass eng Ascomycota-Pilzenaart aus der Gattung Feltgeniomyces. Déi exakt Klassifikatioun vun de Feltgeniomyces-Aarten ass onkloer.
D'F. luxemburgensis ass e Parasymbiont vun de Flechte Lecidella conspurcatosorediosa a Lecidella scabra.
Mia Wasikowska
D'Mia Wasikowska, gebuer de 14. Oktober 1989 zu Canberra, ass eng australesch Schauspillerin.
Sornéville
Sornéville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Marc Forster
De Marc Forster, gebuer de 27. Januar 1969 zu Illertissen an Däitschland, ass en däitsch-Schwäizer Filmregisseur, Filmproduzent an Dréibuchauteur.
Säi gréisste Publikumserfolleg hat hie mam James Bond Film Quantum of Solace mam Daniel Craig als Bond.
Goviller
Goviller ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Józef Gosławski
De Józef Jan Gosławski, gebuer de 24. Abrëll 1908 zu Polanówka an der Woiwodschaft Lubelskie, a gestuerwen den 23. Januar 1963 zu Warschau, war e polnesche Sculpteur a Medailleur.
Hien huet zu Krakau, Warschau a Roum studéiert. Hien huet haaptsächlech Skulpture gemaach, dorënner eng fir de Frédéric Chopin déi zu Żelazowa Wola an der Woiwodschaft Masowieckie opgestallt ass. Zu senge Wierker zielen awer och Mënzen (ënner anerem fënnef an zéng Złoty) a Medailen.
De Gosławski war Präisdréier bei ville Konschtkompetitiounen a gouf mam Verdéngschtkräiz a Sëlwer vun der Republik Polen (Srebrny Krzyż Zasługi) ausgezeechent. Zu sengen Éiere goufe vill Ausstellunge gemaach.
Kierch Lëtzebuerg-Clausen
D'Kierch vu Lëtzebuerg-Clausen ass eng kathoulesch Kierch déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert.
D'Patréinesch vun der Kierch ass d'helleg Kunigunde, där hiert Fest den 13. Juli gefeiert gëtt.
D'Kierch steet zu Clausen op der ''Place Ste. Cunégonde déi un d'Allée Pierre de Mansfeld'' (CR218) stéisst.
Geschicht
Lëtzebuerg-Clausen gouf eréischt 1865 zu enger selbstänneger Par wéi Clausen vun der Par Lëtzebuerg-St. Michel ofgetrennt gouf. Am selwechte Joer gouf och d'Kierch gebaut a vum Bëschof Nicolas Adames konsekréiert.
1875 gouf déi éischt Uergel vun der Uergelmanufaktur Breidenfeld vun Tréier ugeschaaft, 1930 gouf se vun der Uergelmanufaktur Georg Haupt ëmgebaut a moderniséiert.
1958 gouf d'Kierch komplett restauréiert, awer schonn 1964 war se duerch e Feier nees staark beschiedegt ginn. Fir d'Honnertjoerfeier den 10. Oktober 1965 war se awer nees an d'Rei gesat.
Hazembourg
Hazembourg ass eng franséisch Gemeng am Museldepartement an der Regioun Grand Est.
2012 VP113
Den 2012 VP113 ass en transneptuneschen Objet mat engem Duerchmiesser vu ronn 450 Kilometer, deen op enger Distanz vun 80,6 AE bis 446,1 AE vun eiser Sonn ewechläit. Den Asteroid ass wéinst senger Gréisst e méigleche Kandidat fir eng Kategoriséierung als Zwergplanéit. Hien huet mat 80,6 AE nach virum Sedna (76 AE) déi gréisst Periheldistanz vun alle bekannten Objeten am Sonnesystem. Wéinst den Ëmlafbunne vum Sedna a vum 2012 VP113 huelen d'Astronomen an d'Astrophysiker un, datt et nach weider Zwergplanéiten déi Säit vun deene Bunnen um Rand vum Sonnesystem an der Kuiperceinture an an der "bannenzeger" Oort-Wollek gëtt, an datt d'Existenz vun engem néngte Planéit méiglech ass. , ,
Am Abrëll 2014 war den Objet 83 AE vun der Sonn ewech.
Well d'Ofkierzung VP an den USA fir Vizepresident gëllt,, krut den Asteroid vum Entdeckerteam de Spëtznumm Biden nom aktuelle Vizepresident vun den USA, Joe Biden. Sou en Numm entsprécht net de Reegele vun der IAU, soudatt et zum Schluss offiziell en aneren Numm wäert ginn.
Jorge Sampaio
De Jorge Fernando Branco de Sampaio, gebuer den 18. September 1939 zu Lissabon an och do gestuerwen den 10. September 2021, war e portugiseschen Affekot a Politiker. Hie war vun 1996 bis 2006 Staatspresident vun der Portugisescher Republik.
A sengen Ufanksjoren als Affekot huet de Sampaio dacks politesch Gefaangener verdeedegt. No der Oeilletsrevolutioun, de 25. Abrëll 1974 huet hien de Movimento de Esquerda Socialista (MES; "Portugisesch Lénks Beweegung") gegrënnt, ma geschwënn duerno nees verlooss. 1978 gouf hie Member vun der Sozialistescher Partei (PS). 1979 gouf hien eng éischt Kéier an d'portugisescht Parlament gewielt. 1986 an 1987 war hie Fraktiounsleader vun de Sozialisten am Parlament. Vun 1989 bis 1991 war hie President vun der Partei. 1989 gouf de Jorge Sampaio och zum Buergermeeschter vu Lissabon gewielt, a blouf dat bis 1995.
Astrium
Geschicht
Astrium gouf am Mee 2000 aus de Raumfaartberäicher vun der DASA gegrënnt. Hir Wuerzele ginn zeréck bis 1961 op d'Aarbechtsgemeinschaft Entwécklungsrank Nord (ERNO). Am Dezember 2006 gouf si an EADS Astrium an am Dezember 2010 nees an Astrium ëmgenannt.
Alain Cavalier
Den Alain Cavalier, gebuer als Alain Fraissé de 14. September 1931 zu Vendôme am Loir-et-Cher, ass e franséische Filmregisseur.
Jorge Sampaio
1996 huet hie fir d'Presidentewale kandidéiert, huet dës am 2. Tour gewonnen a gouf den 9 Mäerz vereedegt. 2001 gouf hie fir weider 5 Joer erëmgewielt.
Astrium
Geschicht
Am Joer 2009 hat Astrium en Ëmsaz vu 4,8 Milliarden Euro erreecht a an huet ronn 15.000 Mataarbechter a Frankräich, Däitschland, Groussbritannien, Spuenien an an Holland beschäftegt. Am Joer 2011 gouf mat 16.623 Mataarbechter en Ëmsaz vu 4,967 Milliarden Euro agefuer (Ebit-Marge 5,4 %). (Quell: Handelsblatt vum 31.05.2012).
Alain Cavalier
Hien ass de Papp vun der Schauspillerin Camille de Casabianca.
Astrium
Geschicht
D'Kärgeschäft war an dräi Beräicher gegliddert: Astrium Space Transportation fir Drorakéiten a Weltraum-Infrastrukturen, Astrium Satellites fir Satellitten a Buedemsegmenter souwéi Astrium Services fir ëmfassend Enn-zu-Enn- a Méiwäert-Léisunge bei Sécherheets- a kommerzieller Satellittekommunikatioun an Netzwierker, Ekipement fir Héichsécherheets-Satellittekommunikatioun, moossgeschneidert Produkter an Déngschleeschtunge fir Geo-Informatiounen a weltwäit Déngschtleeschtunge fir Navigatioun. Ënner der Mark Astrium gouf och e Raumschëff fir Weltraumtouristen ugebueden.
Jorge Sampaio
2006 gouf den Aníbal Cavaco Silva säin Nofollger.
Astrium
Geschicht
Astrium gouf am Januar 2014 mat Cassidian an Airbus Military zesummegeluecht, a besteet zanterhir als neit Airbusdepartement, Airbus Defencen and Space, deem säin Haaptsëtz zu München ass.
Geschäftsberäicher
Astrium gliddert sech an dräi Geschäftsberäicher:
Little Joe (Rakéit)
D'Little-Joe-Rakéite si suborbital Rakéiten, déi fir d'Tester vun de Rettungssystemer fir d'Mercury- an d'Apollo-Raumschëffer benotzt goufen.
Déi mat Feststoffrakéitemotoren ugedriwwe Little-Joe-Rakéiten hate jee no gewënschtem Fluchprofil eng ënnerschiddlech Kombinatioun vu Rakéitemotoren, déi am Rakéitekierper montéiert waren.
Little Joe I
D'Little-Joe-I-Rakéit gouf mat verschiddene Kombinatioune vu jee véier Recruit-Starthëllefsrakéiten an entweeder zwou oder véier Castor oder Pollux ausgerëscht. Siwe Flich (an ee Feelstart) goufe vun der Wallops Flight Facility gemaach. Op engem virprogramméierte Punkt vun der Fluchbunn gouf d'Mercury-Raumschëff ofgetrennt a vun hirer Rettungsrakéit vun der Little Joe ewechgedréckt. Dobäi war d'Fluchbunn sou, datt déi ofgetrennt Mercury-Landekapselen u Fallschiermer um Mier erof goungen. Ufanks war am Mercury-Programm geplangt, datt all Astronaute virun hiren eigentleche Raumflich en Trainingsfluch mat enger Little-Joe-Rakéit maache sollten, wat awer well et un der Zäit gefeelt huet, vum Programm gestrach gouf.
Little Joe II
Bei där fir den Apollo-Programm vergréisserter Versioun Little Joe II ass och nees d'Recruit-Starthëllefsrakéit benotzt ginn. Als Haaptdreifwierker goufen awer amplaz vu Castor- oder Pollux-Motoren, méi grouss Algol-1D-Rakéitemotoren agesat, déi och op Scout-Rakéite waren. Am Géigesaz zum éischte Little-Joe-Programm gouf d'Startplaz op d'White Sands Missile Range verluecht, sou datt déi getest Landekapselen op festem Buedem hu misse landen.
Jorge Sampaio
De Sampaio war duerno Member vum Portugisesche Staatsrot a Member vum Club of Madrid, enger Organisatioun vu fréieren demokratesch gewielte Staatscheffen a Premierministeren.
Tour de France 1948
De 35. Tour de France gouf vum 30. Juni bis de 26. Juli 1948, iwwer 4.922 km mat 21 Etappen ausgedroen.
Den Tour hat Ëmweeër an d'Nopeschlänner Schwäiz, Italien an d'Belsch gemaach. D'Moyenne déi gefuer gouf war 33,442 km/h.
De Gino Bartali gewënnt den Tour fir déi zweet Kéier, zéng Joer no senger éischter Victoire. Dobäi huet en och nach 7 Etappe gewonnen.
Amerigo Vespucci
1508 gouf hie vun der Kinnigin Juana vu Kastilien zum Piloto Mayor ernannt. Domat war hien zoustänneg fir de Padrón Real; d'Landkaart, op där all déi nei Entdeckunge festgehale goufen.
Well hien deen éischten Europäer war, deen d'Meenung vertrueden huet, et géif sech bei den Neieentdeckungen net just ëm "asiatesch" Inselen handelen, mä ëm en neie Kontinent, huet de Martin Waldseemüller 1507 op senger Weltkaart Cosmographiae Introductio de Kontinent "America" no him genannt - wat bis haut sou bliwwen ass.
Achiet-le-Grand
Achiet-le-Grand ass eng franséisch Gemeng am Departement Pas-de-Calais an der Regioun Hauts-de-France.
Noisy-le-Roi
Noisy-Le-Roi ass eng franséisch Uertschaft a Gemeng am Departement Yvelines a Île-de-France, vum Kanton Saint-Nom-la-Bretèche.
Am Uert, deen zum Arrondissement vun Saint-Germain-en-Laye gehéiert, liewen 7.718 Awunner (Stand 1999).
Sandrine Bonnaire
D'Sandrine Bonnaire, gebuer den 31. Mee 1967 zu Gannat bei Clermont-Ferrand ass eng franséisch Schauspillerin a Filmregisseurin.
Hir éischt Roll am Kino krut si 1983 am Film À nos amours vum Maurice Pialat. Weider Haaptrolle krut si a Filmer vu bedeitende Regisseure wéi Agnès Varda, Jacques Rivette, Claude Chabrol a Claude Lelouch.
Ernestviller
Ernestviller ass eng franséisch Gemeng am Museldepartement an der Regioun Grand Est.
Pulnoy
Pulnoy ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Kierch Luerenzweiler
De Patréiner vun der Kierch ass den hellege Laurentius, deem säi Fest den 10. August gefeiert gëtt.
D'Kierch steet am alen Duerfkär an der rue St. Laurent. Hanner der Kierch ass de Kierfecht ugeluecht.
Zur fréierer Par Luerenzweiler gehéieren ausser der Parkierch vu Luerenzweiler och nach d'Filialkierch vu Bouferdeng an d'Filialkierch vun Hënsdref.
Fred Schreiner
De 27. Mäerz an de 17. Abrëll 1983 huet de Fred Schreiner fir déi lëtzebuergesch Foussballnationalekipp gespillt.
Green Arrow
De Green Arrow (englesch fir „Grénge Feil“) ass eng Comicfigur an e Superheld vun DC Comics. Seng Createure sinn de Mort Weisinger an den George Papp. Den Held daucht fir d'éischt Kéier am More Fun Comics #73 vun 1941 op.
Liewen
De Green Arrow huet, wéi all Superheld, eng geheim Identitéit fir sech selwer, seng Famill a Frënn ze beschützen. Ënner dem Kostüm vum Green Arrow verstoppt sech de Milliardär Oliver Queen. Hie gëtt als e räiche Playboy duergestallt, deen nëmmen u Fraen an u Partyen Intressi fënnt, bis datt hien op enger verloossener Insel als Schëffsbréchege lant. Op sech eleng gestallt a well hie gesäit, datt keng Hoffnung besteet, datt hien de Wee zeréck fir heem fënnt, decidéiert den Oliver ze kämpfen, fir z'iwwerliewen.
Hien developpéiert nei Kampfaarte fir sech ze verdeedegen an hie léiert mam Bou ëmzegoen, wat herno seng gréisst Fäegkeet gëtt. Hien ass schliisslech fënnef Joer op der Insel vu Star Fish.
No deene fënnef Joer, kënnt den Oliver zeréck a seng Heemechtsstad Starling City an decidéiert d'Bewunner vu Starling City ënnert dem Numm Green Arrow ze beschützen.
Spéiderhi kämpft de Green Arrow op der Säit vum jonke Roy Harper (Speedy genannt). Méi spéit iwwerhëlt de Roy méi Verantwortung a léisst sech Arsenal nennen, fir schlussendlech dono sengem Mentor ze gläichen a sech Red Arrow ze nennen.
Nodeems den Oliver säi Vermiechtnes a säi Geld verléiert an nodeems säi Partner, de Roy Harper, den Droge verfält, verännert sech dem Oliver seng Siichtweis op d'Welt. De Superheld fänkt un aner Methoden unzewenden a gëtt méi aggressiv géigeniwwer senge Feinden. Doropshi gëtt de Green Arrow den düsterste Superheld aus den DC Comics.
Ursprong
De Green Arrow erschéngt fir déi éischt Kéier am More Fun Comics Nummer 73 mat sengem Partner Speedy am November 1941. D'Iddi vum Green Arrow entwéckelt de Mort Weisinger an d'Illustratioune gi vum Kënschtler George Papp gezeechent. Fir de Green Arrow auszebilden, léisst sech de Schrëftsteller ënner anerem vum Robin Hood inspiréieren a vum Roman The Green Archer, geschriwwe vum Edgar Wallace. De Green Arrow gläicht a ville Punkten och dem Batman, notamment well hie wéi de Batman en Arrowmobile an eng Arrowcave huet. Spéiderhin taucht de Green Arrow an der Serie vun den Adventure Comics op. Dëst vun 1946 bis 1960.
Our-Pad
Den , offiziell Sentier pédestre national de l'Our, ass ee vun den nationale Wanderweeër zu Lëtzebuerg.
Green Arrow
Ursprong
D'Figur vum Green Arrow kennt e grousse Succès no dem Golden Age of Comic Books. 1958 iwwerhuelen zwéin nei Auteuren d'Figuren an zwar den Dick an den Dave Wood. Ausserdeem zeechent och en neie Kënschtler den Arrow: Den Jack Kirby. Am Joer 1969 gëtt d'Ausgesi vum Green Arrow verännert. Dëst duerch d'Handaarbecht vum Schrëftsteller Neal Adams. De Green Arrow kritt en neie Kostüm a sengem eegenen Design zougesat. An de fréie 70er Jore kämpft de Green Arrow un der Säit vum Green Lantern an enger Rei vu Serien, kreéiert vum Neal Adams a vum Dennis O'Neil.
Our-Pad
Streck
De Pad ass 65,72 km laang a féiert vu Wäiswampech op Gilsdref. Den déifste Punkt (190 m) ass op der Bleesbréck an den héchsten (505 m) zu Wäiswampech.
Henri Hartmann
De Charles Henri Hartmann, gebuer den 21. Oktober 1820 zu Fréiseng a gestuerwen..., war e lëtzebuergeschen Architekt.
Our-Pad
Streck
E féiert laanscht oder duerch follgend Uertschaften: Wäiswampech, Leetem, Ouren, Léiler, Kaalber, Tëntesmillen, Rellesmillen, Doosber Bréck, Rouderssen, Dörnauelsmühle, Uewereesbech, Ënnereesbech, Wuelessen, Gemünd (Our), Haffaal, Stolzebuerg, Niklosbierg, Veianen, Bettel, Longsdref, Bildgeshaff, Webeschhaff, Bettenduerf, Bleesbréck, Gilsdref.
Henri Hartmann
Vun him sinn ë. a. d'Pläng vun der Kierch Siren a vun der Kierch Nidderaanwen.
Green Arrow
Ursprong
No e puer Joer op der Säit vum Green Lantern erschéngt de Green Arrow eleng am Action Comics #421. Ab do iwwerhëlt den Elliot S. Maggin d'Geschichte vum Superheld. Am Joer 1983 trëtt de Green Arrow fir d'éischt Kéier a sengem eegene Comic-Buch op. Doropshin iwwerhëlt de Mike Grell d'Geschicht vum Green Arrow weider, dee vun 1987 un Green Arrow: The Longbow Hunters heescht. De Green Arrow stierft am Comic No 101 vun der Serie. Nom Doud vum Oliver Queen, dem Alter Ego vum Green Arrow, daucht en neie Green Arrow op, dee vum Connor Hawke, dem verluerene Jong vum Oliver, verkierpert gëtt.
Fäegkeeten
De Green Arrow huet keng Superkräften. Hie kämpft eleng mat sengem Bou an e puer Gadgeten. D'Fäiler, déi hie benotzt, hu veschidde Qualitéiten. Ee Fäil zum Beispill ass ee Boomerang-Fäil oder een anere Fäil déngt als Bomm.
Säi jorelaangen Training op der Insel hunn him déi néideg Fäegkeete ginn, fir géint seng Feinden ze kämpfen.
Joseph Hall
Mat Joseph Hall kënne follgend Persoune gemengt sinn:
Operatioun Upshot-Knothole
D'Operatioun Upshot-Knothole war eng Serie vun US-amerikanesche Kärwaffentester. D'Bomme goufen 1953 vu Mäerz bis Juni um Nevada Test Site gezünt.
Hansjörg Schneider
Den Hansjörg Schneider gebuer de 27. Mäerz 1938 zu Aarau ass e Schwäizer Schrëftsteller.
Den Hansjörg Schneider ass zu Zofingen opgewuess an huet zu Basel op der Universitéit Germanistik, Geschicht a Psychologie studéiert. Hien huet Theaterstécker a Romaner geschriwwen. Besonnesch bekannt si seng Krimie mam Baseler Kommissär Hunkeler.
Jacqueline Maillan
D'Jacqueline Maillan, gebuer den 11. Januar 1923 zu Paray-le-Monial a gestuerwen den 12. Mee 1992 zu Paräis, war eng franséisch Schauspillerin.
D'Jacqueline Maillan ass besonnesch bekannt duerch hir Theaterkarriär. Si huet awer och a ville Kaméidisfilmer matgespillt. Hir beschte Rollen am Kino krut si awer an hire Filmer ënner der Regie vum Jean-Pierre Mocky.
Saz (Mathematik)
E Saz gëtt jee no Roll, Bedeitung oder Kontext dacks och anescht genannt:
Enrico Golinucci
Den Enrico Golinucci, gebuer de 16. Juli 1991, ass e san-marineesesche Foussballspiller op der Mëttelfeldpositioun.
Säi éischte Veräin als A-Kader-Sportler war vun 2011 bis 2013 den FC Domagnano. Zanter 2014 spillt hie beim AC Libertas. Zanter dem November 2014 spillt den Enrico Golinucci an der san-marineesescher Foussballnationalekipp.
Hien ass de Brudder vum Alessandro Golinucci, deen och an der san-marineesescher Foussballnationalekipp spillt.
Robert Hardy
De  Robert Hardy, gebuer als Timothy Sydney Robert Hardy den 29. Oktober 1925 zu Cheltenham an England a gestuerwen den 3. August 2017 zu London war en englesche Schauspiller.
Baralle
Baralle ass eng franséisch Gemeng am Departement Pas-de-Calais an der Regioun Hauts-de-France.
Réméréville
Réméréville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Observatorio Astronómico de La Sagra
Den Observatorio Astronómico de La Sagra (OLS) ass e spueneschen Astronomeschen Observatoire an der Géigend vun der Stad Puebla de Don Fadrique an der Provënz Granada.
Den Observatoire steet um Sierra de La Sagra op enger Héicht vu 1.530 m iwwer dem Mieresspigel. Den Observatoire ass a Privatbesëtz a gëtt a Kooperatioun mat engem Hotel aus der Moperschaft mam Instituto de Astrofísica de Andalucía (IAA: Institut fir Astrophysik an Andalusien) an dem Consejo Superior de Investigaciones Científicas (CSIC; Irweschtete Root fir wëssenschaftlech Fuerschung) bedriwwen. Et gouf de 14. Juni 2004 ageweit. Standplazvirdeeler sinn kleng Liichtverschmotzunge, gutt Wiederbedéngungen a wéineg Loftfiichtegkeet.
Déi véier Robotik-Teleskope gi vum Observatorio Astronómico de Mallorca (OAM) teleguidéiert. D'Fernsteierung via Internet ass awer och fir aner Leit mat Zougrëfferlabnes méiglech. Den Observatoire gëtt besonnesch fir d'Sich no Klengkierper am Sonnesystem, wéi Asteroiden oder Koméiten, benotzt. Dat geschitt mam La Sagra Sky Survey (LSSS). Als éischten Asteroid gouf den 19. September 2006 den (185101) 2006 SX19 entdeckt. Den éischte Koméit gouf 2009 zesumme mam Asteroid 279P/La Sagra entdeckt.
Entdeckungen
Follgend um Observatorio Astronómico de La Sagra entdeckt Asteroiden hu schonn en Numm:
Follgend Koméite goufen um Observatoire Astronómico de La Sagra entdeckt:
Callirrhoe (Mound)
De Callirrhoe (oder Jupiter XVII) ass ee vun de baussenzege Mounde vum Planéit Jupiter.
Rue Goethe (Stad Lëtzebuerg)
D'Rue Goethe ass eng Strooss am Garer Quartier vun der Stad Lëtzebuerg. Se verbënnt de westleche mam ëstlechen Deel vum Boulevard de la Pétrusse.
Callirrhoe (Mound)
Entdeckung
De Callirrhoe gouf de 6. Oktober 1999 vun den Astronomen Timothy B. Spahr, Jim V. Scotti, Robert S. McMillan, Jeff A. Larsen, Joe Montani, Arianna E. Gleason an Tom Gehrels am Kader vum Spacewatch-Programm entdeckt. Am Ufank hate si geduecht den Himmelskierper wier en Asteroid (1999 UX18). Den Timothy B. Spahr huet den 18. Juli 2000 festgestallt, datt et sech ëm e weidere Mound vum Jupiter handelt, deen dunn déi provisoresch Bezeechnung S/1999 J 1 krut.
De Mound gouf no der Kallirhoe, der Mamm vum Ganymed aus der griichescher Mythologie, genannt.
Rue Goethe (Stad Lëtzebuerg)
Geschicht
D'Strooss gouf nom Johann Wolfgang von Goethe genannt, dem däitschen Dichter, Staatsmann an Naturwëssenschaftler, deen am Oktober 1792 zu Lëtzebuerg op Besuch war.
Callirrhoe (Mound)
Physikalesch Daten
De Callirrhoe huet e mëttleren Duerchmiesser vun zirka 7 km. Seng Dicht gëtt graff op 2,6 g/cm³ geschat, well de Mound haaptsächlech aus Silikatgestengs opgebaut ass. De Callirrhoe huet eng ganz däischter Uewerfläch mat enger Albedo vun 0,04. Seng visuell Magnitude ass 20,8m.
Rue Goethe (Stad Lëtzebuerg)
Geschicht
D'Strooss hat fréier aner Odonymmen: „Rue des Marronniers“ a „Rue Gustave“.
Harry Mulisch
Den Harry Mulisch, gebuer den 29. Juli 1927 zu Haarlem a gestuerwen den 30. Oktober 2010 zu Amsterdam, war en hollännesche Schrëftsteller, deen zu de wichtegsten hollänneschen Nokrichs-Romanciere gezielt gëtt.
Säi Papp war en Austro-Ungar, deen nom éischte Weltkrich an Holland ausgewandert war, bei enger Bank geschafft huet, an deen nom Zweete Weltkrich zu 3 Joer Internéierungslager wéinst Kollaboratioun verurteelt gouf. Seng Mamm war eng Jiddin vun Antwerpen, Duechter vun engem däitsche Banquier. Wéinst sengem Papp a senge gudde Relatioune mat den Däitsche Besatzer blouf hir an hirem Bouf Harry d'Deportatioun an e KZ erspuert. Spéider sot den Harry Mulisch vu sech selwer: "Ech sinn den Zweete Weltkrich".
Sou ass den Zweete Weltkrich dann och en Theema dat ëmmer nees am Mulisch sengem Wierk opgegraff gouf. 1963 huet hien z. B. en Essay iwwer den Adolf Eichmann geschriwwen. Aner Romaner, déi zu där Zäit spillen, sinn De aanslag (1982; fr: "L'attentat"), Het stenen bruidsbed (1959; fr: "Les noces de pierre"), a ''Siegfried. Een zwarte idylle'' (2000; fr: "Siegfried, une idylle noire"). Och Legenden a mythologesch Theemen huet hie gär opgegraff a verschafft, wéi z. B. déi jiddesch Mythologie a sengem bekanntste Roman, De ontdekking van de hemel (1992, de: "Die Entdeckung des Himmels", fr: "La découverte du ciel").
De aanslag an De ontdekking van de hemel goufen allebéid verfilmt.
De Mulisch gouf mat enger Hellewull Präisser ausgezeechent, dorënner de Constantijn Huygensprijs an de P.C. Hooftprijs (allen zwéin 1977), an de Prijs der Nederlandse Letteren (1995).
Henri Schwartz
Den Henri Schwartz, gebuer den 10. Juni 1889 a gestuerwen..., war e lëtzebuergesche Foussballspiller.
Den 29. Oktober 1911 an den 29. Abrëll 1913 huet den Henri Schwartz fir déi lëtzebuergesch Foussballnationalekipp gespillt.
Cyrille Heymans
De Cyrille Heymans, gebuer de 4. Mäerz 1986 an der Stad Lëtzebuerg, ass e lëtzebuergesche Vëlossportler.
Junji Itō
De Junji Itō (jap. 伊藤 潤二, Itō Junji), gebuer den 31. Juli 1963,Borreliosis ass e japanesche Mangaka. D'Majoritéit vu senge Wierker, mat deenen hie bekannt gouf, gehéiert zum japaneschen Horror-Genre. Dozou zielen Tomie, e Manga dee vun engem onstierfleche Meedchen handelt, dat d'Männer, déi an hatt verléift sinn, wéi och Fraen, an de Wansinn dreift, souwéi Uzumaki, e Manga, dee vun der fiktionaler Stad Kurōzu-cho handelt, déi vun engem iwwernatierleche Fluch betraff ass, an d'Awunner doduerch verréckt ginn, a Gyo, eng Geschicht, déi vu Fësch handelt, déi duerch eng Bakteerien mam Numm Doudesgeroch/-gestank kontrolléiert ginn, an déi zu Fouss Koppele verfollegen.
Am Joer 2006 huet hie sech mat der Ishiguro Ayako (石黒亜矢子), enger japanescher Zeechnerin a Grafikerin, bestuet, a si kruten zwee Kanner.
Biographie
Scho vu Klengem u gouf de Junji Itō vu sengen zwou eelere Schwësteren hiren Zeechnungen inspiréiert. Hie gouf och vum Kazuo Umezu (楳図 かずお), engem japaneschen Horror a Manga-Auteur beaflosst.
1987 huet hie fir d'éischt Kéier mat enger Kuerzgeschicht beim Concours vun der Zäitschrëft Gekkan Halloween matgemaach. Dobäi huet hien den Umezu-Präis, fir Horror-Zeechner, gewonnen. Déi Kuerzgeschicht gouf nach am nämmlechte Joer weiderentwéckelt a spéiderhin ënnert dem Numm Tomie publizéiert. De Junji Itō huet spéider och fir aner Zäitschrëfte geschafft, ënner anerem fir den Asahi-Sonorama-Verlag, Nemuki, a weiderhin aner Geschichte fir Gekkan-Halloween geschriwwen. Hien huet och géint Enn vun den 1990er fir d'Mainstream-Zäitschrëft Shōgakukan, déi zu engem vun de bekanntste Manga-Verlager zielt, als Zeechner geschafft. Vun 1998 bis 1999, huet hie fir d'Zäitschrëft Big Comic Spirits geschafft, eng japanesch Manga-Zäitschrëft déi all Mount erauskënnt an u jonk Männer geriicht ass (Seinen). Hien huet an där Zäitschrëft ee vu senge bekanntste Mangae publizéiert, Uzumaki. Dat Wierk gouf an dräi Bänn, op ongeféier 570 Säite publizéiert.
D'Welten, déi de Junji Itō a senge Geschichte kreéiert, si grausam. D'Personnagen a senge Geschichte stellt hien dacks als Affer vu béisen an onnatierlechen Ëmstänn duer. Sujeten, déi méi dacks a senge Mangae virkomme si Body-Horror-Duerstellunge vun grapheschen a gewalttätege Modifikatioune vum mënschleche Kierper, den Ënnergang vun der Gesellschaft, Ënnerwaasser-Organismen, anscheinend alldeeglech Personnagen, déi aus onerklärleche Grënn ufänken, irrational ze handelen, wéi och d'Onvermeidlechkeet vum Doud. Hie kreéiert net nëmme Geschichten, déi hie selwer erfonnt huet, mä adaptéiert och Geschichten als Manga, déi et scho virdru gouf. Ssou huet hien der Mary Shelley hire Roman Frankenstein, e Roman iwwer den Dr. Victor von Frankenstein a seng monstréis Kreatioun, a sengem eegene Stil als Manga adaptéiert.
Seng Wierker hunn net nëmmen a Japan grousse Succès, mä och am Ausland. D'Majoritéit vu senge Wierker ginn a vill Sproochen iwwersat, dorënner Englesch, Italieenesch, Portugisesch a Franséisch.
Zanter 1999 gouf eng Rei vu senge Mangaen a Kuerzgeschichten a Filmer ëmgesat. De meeschte Succès haten dobäi d'Verfilmunge vu senge bekanntste Wierker, nämlech siwe Verfilmunge vun Tomie, déi am Laf vun 1998 bis 2011 verëffentlecht goufen, sou wéi och den Uzumaki Film, deen 2000 publizéiert ginn ass. De 5. Januar 2018 gouf The Junji Itō Collection (jap. 伊藤潤二『コレクション』) verëffentlecht, fir dem Junji Itō seng 30 Joer Carrière ze feieren. Dës Horror-Anime-Serie ass eng Adaptatioun vun verschiddene Mangaen, déi de Junji Itō am Laf vu sengem Liewen erschaf huet.
Obwuel de Junji Itō sollt zesumme mam Filmregisseur Guillermo del Toro un de Videospiller aus der Rei Silent Hill ze schaffen, huet hie schlussendlech missen ofsoen. De Grond dofir war, well hie sech net géif mat Videospiller auskennen. Am Joer 2019 huet de Junji Itō du fir d'éischt Kéier, erëm zesumme mam Guillermo del Toro, un engem Videospill geschafft. Dëst Videospill, Death Stranding, handelt vum Sam Porter Bridges, deen, nom Ënnergang vun der Zivilisatioun, duerch eng verwüüst Landschaft sträift, fir d'Gesellschaft nees zesummenzeféieren an d'Mënschheet vum Ausstierwen ze beschützen. Et erkennt ee staark Zesummenhänk tëscht dem Junji Itō senge Mangaen an dësem Spill. Am Spill selwer huet de Junji Itō och ee Cameo-Optrëtt.
2019 huet de Junji Itō, zesumme mat der Akiko Higashimura, enger japanescher Mangaka, en Eisner Award gewonnen, déi wichtegst amerikanesch Auszeechnung fir Comic-Kreateuren. Dëse Präis huet hie sech mat senger Manga-Adaptatioun vu Frankenstein verdéngt.
Aflëss
Nieft dem Kazuo Umezu huet de Junji Itō och aner bekannt Auteure wéi den H.P. Lovecraft, de Kreateur vum bekannte Cthulhu-Mythos, de Yasutaka Tsutsui an den Hideshi Hino, e weidere japaneschen Horror-Mangaka, zu sengen Aflëss gezielt. Anescht wéi an de konventionellen Horrorgeschichte versicht de Junji Itō einfach Iddien a faszinéierend, fierchterlech, philosophesch Geschichten ëmzewandelen. Amplaz Wäert op déi typesch Horrorklischeeën ze leeën, wéi Monsteren a Mord, versicht hien de Lieser derzou ze bréngen, iwwer existenziell a metaphysesch Froen, zum dacksten iwwer d'Limitte vum Mënschsinn, nozedenken. De Masanao Amano, Auteur vun Manga-Design, e Buch dat de Sujet Manga als Stil a Konschtform behandelt, sou wéi och iwwer déi veschidden Auteuren, dorënner och de Junji Itō, erkläert datt seng Wierker „wonnerschéin gezeechent “  wieren. Och d'Atmosphär, déi hien a senge Mangae kreéiert beschreift de Masanao Amano als „albdramaarteg onerdréiglech“. Dem Junji Itō säi Stil gëtt als „säi ganz eegene Stil “ beschriwwen, sou wéi och, datt „matzen a sengem Horror [...] iergendwou och Komik erkennbar [wier]. “
Adaptatiounen
De Manga Tomie gouf an eng Serie vu Filmer adaptéiert, déi zanter Ufank 1999 verëffentlecht goufen.
Eisebunnsstreck Lëtzebuerg-Spa
D'Eisebunnsstreck Lëtzebuerg-Spa, war eng Linn déi vun der lëtzebuergescher Eisebunnsgesellschaft Guillaume Luxembourg bedriwwe gouf.
Zu Lëtzebuerg ass d'Linn iwwer d'Streck Lëtzebuerg-Ëlwen gelaf an an der Belsch huet se vun der belsch-lëtzebuergescher Grenz op Gouvy gefouert, wat mat enger Héicht vu ronn 500 Meter ee vun hiren héchste Punkten an der Belsch war. Vun do un ass se no Norde gelaf an huet sech méi oder wéineger den Däller vun de Waasserleef ugepasst, am Ufank dee vum Glain an duerno dee vun der Salm fir sou iwwer Vielsalm a Grand-Halleux bis op Trois-Ponts ze kommen. Zu Trois-Ponts huet se no Oste gedréint an ass dann dem Dall vun der Amblève nogelaf, déi Kéier awer biergop bis op Stavelot. Do dréint se rëm no Norden, féiert queesch iwwer den Dall vum Ruisseau de Chefosse a passt sech dann dem Westhank vum Dall un, duerch deen d'Eau Rouge leeft fir sech sou lues a lues nees op d'Héichten ze schaffen. Bei Francorchamps ass et dann den Dall vum Rohan fir dann op de Plateau vun Hockai ze kommen. Do hat se an der Gare vun Hockai hiren héchste Punkt op ronn 535 m erreecht. Se louch do an enger zimmlech déiwer an enker Tranchée, sou datt d'Gebai vun der Gare um Hiwwel eng 50 Meter dervu stoung. Déi stoung op 546 Meter a war domat dat Garegebai an der Belsch dat am héchste louch. Duerno goung et mat enger grousser Haremskéier no Westen a Richtung Spa, wou se Uschloss un d'Streck Pepinster-Spa hat.
D'Streck um belschen Territoire war 54 km laang an ass den 18. Februar 1867 a Betrib geholl ginn. Wéi nom Däitsch-Franséische Krich vun 1870 d'Preise sech am Elsass a Loutrengen d'Exploitationsrechter vun der Compagnie de l'Est ënner den Nol gerass hu goufen d'Strecke vum Wëllem net dovu verschount. Si goufe mat an d'Netz vun de Räichsbunnen an Elsass-Loutrengen integréiert an d'Lëtzebuerger konnte sech wéinst hirer Memberschaft am Däitschen Zollveräin net ze vill dogéint wieren. An der Belsch war dat net de Fall an do hunn 1872 déi belsch Staatsbunnen d'Exploitatioun bis 1926 iwwerholl. Vun do un huet d'SNCB sech drëm gekëmmert.
Nodeem se 1959 tëscht Géronstère a Stavelot zougemaach gouf, sinn och d'Garen an d'Halten op deem Deel no an no ofgerappt ginn. Haut kann een nach just dat eent oder anert Gardshaischen, d'Reschter vun der Bréck zu Spa an d'Gare vu Sart an déi vun Hockai gesinn.
D'Streck an der Nomenclature vun de SNCB-Linnen an d'Interpretatiounen
Wann een et genee hëlt ass dës Streck, och wa se zu den éischten internationale Verbindunge vun der Belsch zielt, e Stéifkand an der Geschichtsschreiwung vun de belschen Eisebunnen. Wéi et schéngt hat se am Ufank mol keng eege Streckennumoratioun zougewise kritt, a sou geeschtert se lo an der Literatur op de Streckennumeroen erëm vu Strecken déi méi spéit gebaut goufen, oder déi méi laang funktionéiert hunn an deelweis haut och nach bedriwwe ginn a souguer op enger Phantasiestreckennummer vum RAVel. Dozou ziele bei den Eisebunnsstrecken d'Linn 42, Infrabel-Linn 44 an d'Vennbunnlinn 45.
D'Infrabel-Linn 42 déi haut als d'Streck Rivage-Gouvy bekannt ass, ass eréischt den 1. Juli 1890 definitiv op der ganzer Längt mam leschte Streckendeel vu Stoumont op Trois-Ponts opgaangen. Wann do jee eng Numerotatioun bestane sollt hunn, da war se spéitstens vun do un, fir den Deel vun der Grenz bis op Trois-Ponts vum Streckeplang verschwonnen.
D'SNCB-Linn 44 gëtt bei Bel.rail als Streck tëscht Pepinster a Stavelot beschriwwen, besteet awer haut nach just aus der Streck Spa-Pepinster an huet ier de Wëllem seng Streck gebaut hat och nëmme bis op Spa geféiert. Bei där Beschreiwung ass den Deel vu Stavelot op Trois-Ponts komplett ignoréiert ginn.
D'Vennbunnlinn 45 gëtt vu Bel.rail als Streck vu Waimes op Trois-Ponts deklaréiert a géif deemno de Streckendeel tëscht Stavelot an Trois-Ponts iwwerschreiwen. Dat ass awer historesch falsch well dee Streckendeel bis am Januar 1914 ouni d'Vennbunn auskoum, déi dat Joer eréischt den Uschloss un d'Gare vu Stavelot krut.
De RAVeL dee sech soss un der SNCB-Streckennumeréierung orientéiert nennt se da schliisslech PréRAVeL L44a a se huet deen Numero da vu Spa bis op Stavelot. Op verschiddenen topographesche Kaarten ass dee PréRAVeL awer bis bei d'Eisebunnsbréck iwwer d'N68 bei Trois-Ponts agezeechent, an um Gardshaische bei der Bréck dat do tëscht den zwou Strecke steet sinn d'Numeroe 45 a 44 affichéiert.
Thomas Holtzmann
Den Thomas Holtzmann, gebuer den 1. Abrëll 1927 zu München an och do de 4. Januar 2013 gestuerwen, war en däitsche Schauspiller.
NGC 592
Den NGC 592 ass en H-II-Gebitt an eng grouss Stärenassociatioun an der Galaxis Messier 33 am Stärebild Triangulum. D'H-II-Regioun läit vun der Äerd aus gesinn ongeféier 9' westlech vum Zentrum vum Messier 33 a besteet aus zwéin helle Kären déi ongeféier 25" auserneeleien, mat schwaachen, ausgedeente Filamentstrukture ronderëm. . Den M33SNR21, deen am Röntgenliicht hellste bekannte Supernovarescht am Messier 33, läit am baussenzege Beräich vum NGC 592.
Den Objet gouf am Joer 1861 vum Heinrich Louis d'Arrest entdeckt.
Bapaume
Bapaume ass eng franséisch Gemeng am Departement Pas-de-Calais an der Regioun Hauts-de-France.
Jeannot Sanavia
De Jeannot Sanavia, gebuer den 19. August 1962 zu Esch-Uelzecht, ass e lëtzebuergesche Komponist a Kontrabassist, deen d'Filmusek vu ville lëtzebuergeschen an internationale Filmer komponéiert huet.
Karriär
De Jeannot Sanavia huet Musek um Escher Conservatoire, um Conservatoire royal zu Bréissel an um Conservatoire zu Maastricht geléiert. Als Museker huet de Jeannot Sanavia fir d'éischt mam Saxophon ugefaangen, an duerno mat der Kontrabass an dem Komponéieren.
Zënter 1987 komponéiert hi Musek fir Ensembelen a fir Filmer.
Hie schafft als Enseignant am Conservatoire vum Norden zu Ettelbréck.
Fir seng Musek fir de Film Nuits d'Arabie gouf hien 2007 bei der 3. Editioun vum Lëtzebuerger Filmpräis mam Präis fir déi bescht Filmmusek vun der Sacem ausgezeechent.